CELEX: 62008CA0569
Language: lt
Date: 2010-06-03 00:00:00
Title: Byla C-569/08: 2010 m. birželio 3 d. Teisingumo Teismo (antroji kolegija) sprendimas byloje ( Oberster Gerichtshof (Austrija) prašymas priimti prejudicinį sprendimą) Internetportal und Marketing GmbH prieš Richard Schlicht (Internetas — .eu aukščiausio lygio domenas — Reglamentas (EB) Nr. 874/2004 — Domenų vardai — Registracija etapais — Specialūs simboliai — Spekuliacijomis ir piktnaudžiavimu paremta registracija — „Nesąžiningumo“ sąvoka)

31.7.2010   
            
            
               LT
            
            
               Europos Sąjungos oficialusis leidinys
            
            
               C 209/7
            
         2010 m. birželio 3 d. Teisingumo Teismo (antroji kolegija) sprendimas byloje (Oberster Gerichtshof (Austrija) prašymas priimti prejudicinį sprendimą) Internetportal und Marketing GmbH prieš Richard Schlicht
   
   (Byla C-569/08) (1)
   
   (Internetas - .eu aukščiausio lygio domenas - Reglamentas (EB) Nr. 874/2004 - Domenų vardai - Registracija etapais - Specialūs simboliai - Spekuliacijomis ir piktnaudžiavimu paremta registracija - „Nesąžiningumo“ sąvoka)
   2010/C 209/10
   Proceso kalba: vokiečių
   
      Prašymą priimti prejudicinį sprendimą pateikęs teismas
   
   
      Oberster Gerichtshof
   
   
      Šalys pagrindinėje byloje
   
   
      Ieškovė: Internetportal und Marketing GmbH
   
   
      Atsakovas: Richard Schlicht
   
      Dalykas
   
   Prašymas priimti prejudicinį sprendimą — Oberster Gerichtshof (Austrija) — 2004 m. balandžio 28 d. Komisijos reglamento (EB) Nr. 874/2004, nustatančio.eu aukščiausio lygio domeno įdiegimo ir funkcijų viešosios tvarkos taisykles bei registracijai taikomus principus (OL L 162, p. 40; 2004 m. specialusis leidimas lietuvių k., 13 sk., 34 t., p. 825), 21 straipsnio 1 dalies a ir b punktų bei 2 ir 3 dalių išaiškinimas — Spekuliacijomis ir piktnaudžiavimu paremta registracija — „Teisių ar teisėtų interesų“ ir „nesąžiningumo“ sąvokos — Domeno įregistravimas nacionalinio prekių ženklo, įgyto tik siekiant gauti galimybę įregistruoti šį domeną pirmoje registracijos etapais dalyje, savininko prašymu — Domenas, kuris dėl specialaus simbolio „&“ pašalinimo žymiai skiriasi nuo prekių ženklo, kurio pagrindu buvo užregistruotas — Prekių ženklas „&R&E&I&F&E&N&“
   
      Rezoliucinė dalis
   
   
               1.
            
            
               2004 m. balandžio 28 d. Komisijos reglamento (EB) Nr. 874/2004, nustatančio.eu aukščiausio lygio domeno įdiegimo ir funkcijų viešosios tvarkos taisykles bei registracijai taikomus principus, 21 straipsnio 3 dalis turi būti aiškinama taip, kad nesąžiningumą gali įrodyti kitos aplinkybės nei išvardytos šios dalies a–e punktuose.
            
         
               2.
            
            
               Siekdamas įvertinti, ar yra nesąžiningas elgesys Reglamento Nr. 874/2004 21 straipsnio 1 dalies b punkto kartu su to paties straipsnio 3 dalimi prasme, nacionalinis teismas turi atsižvelgti į visus nagrinėjamai bylai būdingus svarbius veiksnius, visų pirma sąlygas, kuriomis prekių ženklas buvo įregistruotas, ir sąlygas, kuriomis buvo įregistruotas.eu aukščiausio lygio domeno vardas.
               Kalbant apie sąlygas, kuriomis prekių ženklas buvo įregistruotas, nacionalinis teismas turi atsižvelgti visų pirma į:
               
                           —
                        
                        
                           ketinimą nenaudoti prekių ženklo rinkoje, kurioje buvo paprašyta apsaugos,
                        
                     
                           —
                        
                        
                           prekių ženklo apipavidalinimą,
                        
                     
                           —
                        
                        
                           tai, kad buvo įregistruota daug kitų giminines sąvokas atitinkančių prekių ženklų, ir
                        
                     
                           —
                        
                        
                           tai, kad prekių ženklas buvo įregistruotas prieš pat.eu aukščiausio lygio domenų vardų registracijos etapais pradžią.
                        
                     Kalbant apie sąlygas, kuriomis buvo įregistruotas.eu aukščiausio lygio domeno vardas, nacionalinis teismas turi atsižvelgti visų pirma į:
               
                           —
                        
                        
                           specialių simbolių arba skyrybos ženklų naudojimą piktnaudžiaujant teisėmis Reglamento Nr. 874/2004 11 straipsnio prasme tam, kad būtų taikomos šiame straipsnyje nustatytos transkripcijos taisyklės,
                        
                     
                           —
                        
                        
                           įregistravimą šiame reglamente numatytoje pirmoje registracijos etapais dalyje remiantis prekių ženklu, įgytu tokiomis aplinkybėmis, kaip antai pagrindinėje byloje; ir
                        
                     
                           —
                        
                        
                           tai, kad buvo pateikta daug domenų vardų, atitinkančių giminines sąvokas, registracijos prašymų.
                        
                     
         
      (1)  OL C 69, 2009 3 21.